62020TO0014_INF
Unionin yleisen tuomioistuimen määräys (kahdeksas jaosto) 16.10.2020 – Tratkowski vastaan komissio
(asia T-14/20)
Kumoamiskanne – Henkilöstö – Virkamiehet – Sisäinen kilpailu COM/2/AD 12/18 (AD 12) – Hakemuksen jättäminen tätä varten varatulla lomakkeella, josta on määrätty henkilöstösääntöjen liitteessä III olevassa 2 artiklassa – Samanaikaisesti nimittävälle viranomaiselle esitetty kirjallisesti vapaasti muotoiltu pyyntö saada osallistua kilpailuun – Hakemusten huomioon ottamisen edellytykset – Valintalautakunnan päätös hylätä kantajan hakemus – Valintalautakunnan päätös hylätä hakijan uudelleentarkastelua koskeva pyyntö, koska se on toimitettu myöhässä – Nimittävän viranomaisen päätös, jolla on hylätty kantajan pyyntö jättää huomiotta yksi kilpailuilmoituksessa olevista edellytyksistä, jotta kantaja voisi osallistua kilpailuun – Nimittävän viranomaisen päätöksen eikä valintalautakunnan päätöksen riitauttaminen – Oikeussuojan tarve – Tutkimatta jättäminen
1.
Henkilöstökanne – Kilpailun valintalautakunnan päätös – Edeltävä hallinnollinen valitus – Nimittävälle viranomaiselle osoitettu valitus tämän päätöksestä, jolla kieltäydyttiin sivuuttamasta yksi kilpailuilmoituksessa mainituista edellytyksistä – Kantajan hakemuksen hylkäävään valintalautakunnan päätökseen ei ole haettu muutosta – Tutkimatta jättäminen
(EY 270 artikla; henkilöstösääntöjen 90 artiklan 2 kohta ja 91 artiklan 2 kohta)
(ks. 35–40 kohta)
2.
Henkilöstökanne – Edeltävä hallinnollinen valitus – Määräajat – Oikeuden vanhentuminen – Anteeksi annettava erehdys – Käsite – Kokenut virkamies, joka on erehtynyt muutoksenhakukeinojen osalta valintalautakunnan päätöksen riitauttamiseksi – Soveltamisalan ulkopuolelle jääminen
(Henkilöstösääntöjen 90 ja 91 artikla)
(ks. 43–48 kohta)
Aihe
SEUT 270 artiklaan perustuva vaatimus kumota 14.3.2019 tehty komission päätös, jolla tämän toimielimen nimittävä viranomainen on hylännyt kantajan pyynnön saada osallistua sisäiseen kilpailuun COM/2/AD 12/18 (AD 12) sillä perusteella, että hän ei täyttänyt kilpailuilmoituksessa olevaa edellytystä, joka liittyi palkkaluokkaan AD 10 luokittelemiseen.
Ratkaisu
1)
Kanne jätetään tutkimatta.
2)
Michal Tratkowski velvoitetaan korvaamaan oikeudenkäyntikulut.